Éverton Ribeiro

Éverton Augusto de Barros Ribeiro (sündinud 10. aprillil 1989 Arujás) on Brasiilia jalgpallur, poolkaitsja. Ta mängib Brasiilia kõrgliiga klubis Flamengo ja Brasiilia jalgpallikoondises.

2013. ja 2014. aasta hooajal mängis ta Cruzeiros. Mõlemal hooajal tuli ta klubiga Brasiilia meistriks ja lisaks valiti ta mõlemal hooajal kõrgliiga hooaja sümboolsesse koosseisu.

Flamengos mängib ta alates 2017. aastast. 25. novembril 2018 oma endise koduklubi Cruzeiro vastu löödud värav valiti 2018. aasta Brasiilia kõrgliiga ilusaimaks väravaks. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Ribeiro valiti sel hooajal Brasiilia kõrgliiga hooaja sümboolsesse koosseisu.

Koondisekarjäär 
Debüüdi Brasiilia rahvuskoondises tegi ta 5. septembril 2014 sõprusmängus Colombia vastu.

Ta kuulus Brasiilia koondisse 2015. aasta Copa Américal. Ta pääses vahetusest platsile esimeses alagrupimängus Peruu vastu ja veerandfinaalis Paraguay vastu. Veerandfinaalis oli ta üks kahest Brasiilia mängijast, kes penaltiseerias eksis, makstes sellega Brasiilia pääsu poolfinaali.

2020. aasta oktoobris kutsuti ta pärast enam kui viit aastat tagasi koondisse. 2021. aasta Copa América teises alagrupimängus 17. juunil lõi ta Peruu vastu oma koondisekarjääri esimese värava.

Saavutused 
Coritiba
Campeonato Paranaense: 2011, 2012
Cruzeiro
Campeonato Mineiro: 2014
Campeonato Brasileiro Série A: 2013, 2014
Al Ahli
UAE Pro-League: 2015–16
UAE Super Cup: 2016
Flamengo
Campeonato Brasileiro Série A: 2019, 2020
Copa Libertadores: 2019
Recopa Sudamericana: 2020
Supercopa do Brasil: 2020, 2021
Campeonato Carioca: 2019, 2020, 2021

Viited

Välislingid 
 Éverton Ribeiro soccerway.com lehel

Brasiilia jalgpallurid
Sport Club Corinthians Paulista mängijad
Coritiba Foot Ball Clubi mängijad
Cruzeiro Esporte Clube mängijad
Clube de Regatas do Flamengo mängijad
Sündinud 1989